  Майя Бывальцева Майя Бывальцева Ижкарын утялсконъя но тылпулэсь утиськон ужрадъёсъя толэзь кутскиз, со 1-тӥ инвожоозь кыстӥськоз, ивортӥз кар администрацилэн пресс-службаез. Карлэн тӧроез Олег Бекмеметьев карын улӥсьёсты тулыс утялсконэ пыриськыны курыса вазиськиз: азбаръёсты, мерлыко юртъёс, промышленной предприятиос, огазеяськонъёс, вузкаронниос котырысь интыосты ӝикыт карыны. « Ёрос администарциосын волонтеръёс понна ивортодэт вань: кытын но ку утялсконъёс чакламын, кызьы инвентарь басьтыны но бичам жуг-жагез поттонэз радъяны » Олег Бекмеметьев, Ижкарлэн тӧроез Быдэс карлэн субботникез 23-тӥ оштолэзе ортчоз. Муниципалитетын пусъемын интыос, кытын тол ӵоже люкаськем жуг-жагез утялтон ортчоз. Со паркъёс но скверъёс, Иж тыметлэн ярдурез, Нылпи творчествоя дворец котырысь инты, Вормонлы 40 ар нимо ульчаысь нюлэс чур кузя инты (Октябрьлы 10 ар ульчаысен Ленин нимо ульчаозь), Калашников проспект кузя но Ворошилов нимо ульчаысь нюлэсо интыос, Октябрьлы 10 ар ульчалэн лымшор палыз (Удмуртской ульчаысен Пушкинской ульчаозь), Уйпал, Нагорной но Александровской шайвылъёс, Пыӵал тӥрлык поттӥсьёслы синпелет азьысь площадь, Ротонда, Генераллэн юртэз котыр, ошмесъёс вӧзысь интыос но мукет. Тегъёс: жуг-жаг Ижкар субботник тулыс Удмуртия  